Uganda Martyrs University

**Uganda Martyrs University** (UMU) Yunivasite ya bwannannyini eyeegattira mu kkanisa ya Roman Catholic Church mu Uganda . Yunivasite eno ya b'olukiiko lwa ba  Episcopal Conference of the Catholic Bishops of Uganda.  Lirina layisinsi okuva mu kitongole ekivunaanyizibwa ku misomo gy'awaggule ekya Uganda National Council for Higher Education .  UMU erimu amabanguliro musanvu, amattendekero abbiri, Kampasi mukaaga, Dipaatimenti mwenda, n’amasomero asatu. Bwe ly'atuukira mu Gwokusatu 2022, abayizi bonna awamu bali 4,632.  Ku bano, abayizi nga 1,500 baali basula okumpi, ate kumpi abayizi 3,000 baali bawandiisiddwa mu pulogulaamu za UMU ez’okuyigira ewala. Omuwendo gw’abakozi gwali gusukka mu 400. 

## Endagiriro w'elisangibwa
Ekibangirizi kya UMU ekikulu kiri Nkozi mu Disitulikiti y’e Mpigi, mu kitundu ky'Omumasekkati ga Uganda kilommita 85 (53 mi) okuva ku luguudo mu Bukiikaddyobwobuggwanjuba bwa Kampala, ekibuga ekikulu era ekisinga obunene mu ggwanga eryo.  Ebibalo by'endagiriro za Kampusi eno biri 0°00'13.0"N, 32°00'52.0"E (Latitude:0.003611; Longitude:32.014444). 

## Ebyafaayo
UMU yatandikibwawo mu Gwekkumi 1993 nga yatandiika n'abayizi 84 ne dipaatienti z’ebyenjigiriza bibiri: Institute of Ethics & Development Studies ne Faculty of Business Administration & Management. 

Ku matikkira ga yunivasite eno og’omulundi ogwa 24 nga 8 Ogwekkuminogumu 2018, abayizi 2040 be batikkiddwa mu satifikeeti, dipuloma, diguli, diguli ey'okubiri ne PhD. Omumyuka wa Cansala yategeeza abo abaaliwo nti emisomo emipya 17 gye gyali gitandikiddwawo, okwali Bachelor of Journalism ne Bachelor of Inclusive Education, nga gino gyaweze omuwendo gw’amasomo agasomesebwa 136. Ebbanguliro ly'aba yinginiya mu kampasi y'e Fort Portal, mu Buggwanjuba bwa Uganda, nalyo lyalangirirwa nti lugguddwa. 

Raphael p'Mony Wokorach ye Ssentebe omuggya ow'olukiiko olufuzi olwa UMU ng'adda mu bigere bya Sanctus Lino Wanok eyaweereza okumala emyaka 8. Mu Gwomukaaga 2023, yalangirirwa mu lujjudde ku Pope Paul Memorial Hotel e Rubaga . 

## Kampazi zaayo endala
Okuva mu Gwekkuminogumu 2018, UMU yasobola okubeezaawo kampasi mu bifo bino wammanga:

* Kampasi enkulu: Eri Nkozi kilommita 82 (51 mi) mu Bukiikaddyobwobuggwanjuba bwa Kampala, ku luguudo wakati wa Kampala ne Masaka.  Kampasi eno erimu ebizimbe ebisulwamu omuli Onyango, Haflet, Carabine, Mukasa n'ebirala.
* Masaka Kampasi: Mu kibuga Masaka, Kilommita 119 (74 mi) ku luguudo oluva mu Bukiikaddyobwobuggwanjuba bwa Kampala. Yatandikibwa mu 2005 ng’ekifo ekikwanaganya pulogulaamu za UMU ez’okusomesa abayizi abasomera ewala kyokka ne kifuulibwa kampasi mu 2007. 
* Lubaga Kampasi: E Lubaga, mu Divizoni y'e Lubaga ku nsalo z’ekibuga Kampala ku yiika 3 (1.2 ha) ez’ettaka. Kampasi eno erimu essomero lya Diplomacy. 
* Nsambya Kampasi: Mu kibangirizi ky’eddwaliro lya St. Francis Hospital Nsambya, ku lusozi Nsambya mu Divizoni y’e Makindye mu Bugwanjuba bwa Kampala. Kampasi eno eliko essomero lya elibangula abasawo erya Uganda Martyrs University School of Medicine nga mu 2010, lyatandika okugaba diguli mu by'obusawo eya Master of Medicine mu kulongoosa omubiri gwonna, okulongoosa abakyala b'embuto n'okubajjanjaba obstetrics & gynecology,obujjajabi bw'eddagala mu bantu abakulu awatali kulongoosa(internal medicine), n'obujjanjabi bw'abaana (pediatrics) . 
* Kabale Kampasi: Mu kibuga Kabale mu Bukiikaddyobwobuggwanjuba bwa Uganda .
* Moyo Kampasi: Mu kibuga ky'e Moyo mu kitundu ky'e Bukiikakkono, okumpi n’ensalo ya South Sudan .
* Mbale Kampasi: Mu kibuga ky'e Mbale, mu kitundu ky'e Buvanjuba, kumpi n' olusozi Elgon . 
* Mbarara Kampasi:  Esangibwa ku lusozi Nyamitanga, mu kibuga ky'e Mbarara, mu kitundu ky’Obuggwanjuba bwa Uganda, kilommita 270 (170 mi)okuva ku luguudo mwasanjala mu Buggwanjuba bwa Kampala. 
* Lira Kampasi: Mu kibuga kye Lira mu kitundu ky'e Bukiikakkono kilommita 320 (200 mi) okuva ku luguudo mwasanjala mu Bukiikakkono bwa Kampala. 
*  Kabarole Kampasi: Mu kibuga ky'e Fort Portal, mu kitundu ky'e Buggwanjuba  bwa Uganda kilommita 300 (186 mi) okuva ku luguudo mwasanjala mu Buggwanjuba bwa Kampala.  Ebbanguliro ly'aba Yinginiya. 

## Abayizi abatikkirwa era abamanyikiddwa n' abaddukanya amasomero mu Yunivasite eno

* David Burrell, Omufaaza okuva mu Congregation of Holy Cross, Omusomesa w’Eby’eddiini n’Empisa Ebigeraageranyizibwa
* Paul D'Arbela, muyizi okuva mu ssomero elibangula abasawo erya Royal College of Physicians, Diini  w'emisomo egy'ennyongereza ku bbanguliro ly'abasawo erya Maama Kevin Postgraduate Medical School
* Patrick Edrin Kyamanywa Byaterekebwa  , Omumyuka wa Cansala okuva mu 2021
* John Maviiri, Omumyuka wa Cansala okuva mu 2015-2021
* Charles Olweny, Omumyuka wa Cansala, 2006-2015
* Prof Otaala, Laura ArikoEttendekero ly'ebyennimi.
* Jovia Mutesi Inhebantu wa Busoga mu Busoga .

## Ebitundu by’ebyenjigiriza

### Amabanguliro, amasomero, amatendekero
Uganda Martyrs University erimu bino wammanga:

# Ebbanguliro ly’ebyobulimi.
# Ebbanguliro elitendeka eby’okuddukanya emirimu.
# Ebbanguliro ly’ebyenjigiriza.
# Ebbanguliro ly’Ebyobulamu.
# Ebbanguliro ya Sayansi.
# Ebbanguliro ly'ebyokuzimba.
# Ebbanguliro ly'aba Yinginiya ne Sayansi akozesebwa.
# Ettendekero  ky’Empisa.
# Ettendekero ly'ebye nnimi n’ebyempuliziganya.
# Essomero lya Diguli esooka ey'omulundi ogw'okubiri mu busawo ey'ennyongereza erya Maama Kevin
# Essomero ly’ebyemikono ne ssaayansi w’embeera z’abantu.
# Essomero lya Diguli esooka ey'omulundi ogw'okubiri mu kunoonyereza.

### Dipaatimenti endala

* Ekitongole ky’etterekero ly’ebitabo

## Laba ne

* Olukalala lwa yunivasite mu Uganda
* Eddwaaliro lye Nkozi
* Eddwaaliro lye Nsambya
* Charles Olweny
* Eby'enjigiriza mu Uganda

## Ebijuliziddwa

## Ebijuliziddwa w'abweru wa Wikipedia
 

* Uganda Martyrs University Official Website
* UMU Plans New Academic Courses 
* UMU Is Voting Member of Association of African Universities 
* Uganda’s Higher Education Chocking
* Google Maps - UMU aerial view